آمریکانین یئنی لیدری اولماغا حاضیرلانان دونالد ترامپ، بوئینگ شیرکتینه، آمریکا باشقان‌لاری اوچون وئریلن اوچاق سیفاریشلری‌نین دایاندیریلماسینی ایسته‌دی.
ترامپ، توییترده "بوئینگ گله‌جک آمریکا باشقان‌لاری اوچون یئنی بیر                     Air Froce One 747 اوچاغی اوره‌تیرمیش، اما قیمت‌لر کونترول‌دان چیخمیش؛ 4 میلیارد دو‌لاردان چوخ. سیفاریشی دایان‌دیرین!" یازدی.
آتدیغی توییتر سونرا ژورنالیست‌لرین سوال‌لارینی جوابلایان ترامپ، اوچاقلارین خرجی‌نین آخماق اؤلچولرده اولدوغونو سؤیله‌دی و
"بوئینگ‌ین چوخ پول قازانماسینی ایستییریک اما بو قدر ده چوخ دئییل" دئدی.
ترامپ‌ین توییت‌ینین آردیندا بوئینگ بؤلوم‌لرینده قیسا داوام‌لی بیر ائنیش یاشاندی. تخمینن یوزده 1 دگر ایتیرن بوئینگ سهام‌لاری گونون ایکینجی یاری‌سیندا یئنی‌دن یوکسلدی.
آمریکا حکومتی‌نین بوئینگ ایله ان آز ایکی یئنی باشقان‌لیق اوچاغی داها چیخارماق اوچون کونتراکتی وار. اوچاقلارین 2024-جی ایلده ایستیفاده‌یه حاضیر حالا گلمه‌سی پلانلاشدیریلیر.
یعنی ترامپ اوچاقلاری، ایکینجی دؤور پرزیدنت سئچیلممه‌سی حالیندا ایستیفاده ائده‌بیلمه‌یه‌جک.
ترامپ سیاحت‌لرینده اؤز خصوصی اوچاغینی ایستیفاده ائدیر. آنجاق باشقان‌لیغی دئورالاجاغی 20 ژانویه‌دن سونرا خصوصی امنیت و ایرتیباط تجهیزاتی‌نین اولدوغو باشقان‌لیق اوچاغی Air Force ایله سیاحت ائده‌جک.
دونالد ترامپ کئچن ایل رولینگ ایستون ژورنالینا وئردیگی رپورتاژدا بوئینگ 757 تیپ‌لی اؤزل جتینی طریفلمیش و اوچاغی‌نین Air Force One-دا بؤیوک اولدوغونو سؤیلمیشدی.
آمریکانین سئچیلمیش پرزیدنتی دونالد ترامپین سؤزلرینه آغ ائودن آچیقلاما گلدی.
آغ ائو سؤزچوسو جاس ارنست،
"ترامپ‌ین 4 میلیارد دو‌لار قیمتینه نئجه چاتدیغینی بیلمیریک. بحثی کئچن معلومات‌لار بوئینگ و ساوونما ناظیرلیگی آراسین‌داکی راضیلاشمانین گئرچک اؤلچوسونو عکس ائتدیرمیر" دئدی.
ساییشتای، پروژه‌نین تخمینن 3.2 میلیارد دو‌لارا باشا گله‌جگینی ایفاده ائتدی.
هاوا گوجلری ده پروژه‌یه 2.7 میلیارد دو‌لار آیریلدیغینی "آنجاق مبلغ دییشه‌بیله‌جگینی" آچیقلادی.
